open-index/open-wikipedia-markdown huggingface dataset:
Oenanthe (planta)

[miniatura|Contraste entre *[Oenanthe crocata*, á dereita, e *Conium maculatum*, á esquerda]]

***Oenanthe*** é un xénero de plantas da familia Apiaceae. A maioría das especies crecen en terreo húmido, como marismas, pantanos ou na auga.

Varias das especies son extremadamente velenosas e o seu veleno activo é a oenantotoxina. A máis notable destas é o pé de boi ou nabo de San Pedro (*O. crocata*), que vive en terreos húmidos pantanosos e lembra ao apio con raíces similares a un feixe de grandes cenorias brancas. As follas pode comelas sen perigo o gando, pero os talos e especialmente as raíces ricas en carbohidratos son moito máis velenosas. Os animais que están habituados a comer as follas poden ás veces comer tamén as raíces cando estas quedan ao aire durante a limpeza de regos: unha raíz é velenosa dabondo como para matar unha vaca, e a mortalidade entre as persoas tamén se ten dado. Nalgúns países europeos é considerada a das planta máis velenosa da súa flora, e é considerada especialmente perigosa debido á súa semellanza con varias plantas comestibles.

A especie *O. javanica* (chamada no Xapón *seri*; non confundila coa *mitsuba* ou *Cryptotaenia japonica*) é comestible e cultívase en varios países do leste de Asia, e tamén en Italia e a India, onde o brote de primavera considérase unha verdura apreciada.

## Taxonomía e nome 
O nome "Oenanthe" era usado en tempos antigos para referirse a diversas plantas, unha das cales foi descrita por Pedanius Dioscorides como planta de "flores brancas... e moitas cabezas [inflorescencias] redondas." Isto foi [mal]interpretado polos herboristas medievais como *Filipendula vulgaris* ou unha umbelífera.  Linné formalizou o seu nome xenérico na obra *Species Plantarum* en 1753.

Aínda que a palabra deriva en última instancia do grego antigo οίνος, 'viño', e άνθος, 'flor', isto non ten sentido cando se aplica a algunhas plantas para as que se utilizou, polo que parece un nome arbitrario para o xénero. Outras especulacións que fan referencia ao cheiro das flores ou á intoxicación causada por estas plantas Esta planta é un posible candidato para ser a "herba sardónica", que era unha planta neurotóxica mencionada nas historias antigas. Foi utilizada a mantenta para a matanza ritual de persoas anciás e criminais na  civilización nuráxica de Sardeña, os cales eran intoxicados con esta planta e despois esfragados desde unha rocha alta ou golpeados ata morreren.

## Rexistro fósil 
Atopáronse metades de froitas de *Oenanthe aquatica* fósiles do Mioceno superior de Bulgaria, o Plioceno de Turinxia e o Plioceno e Plistoceno de Polonia.

## Galería 

Ficheiro:Oenanthe pimpinelloides2.jpg|*Oenanthe pimpinelloides*
Ficheiro:Oenanthe crocata.JPG|*Oenanthe crocata* en primavera

## Notas 
## Véxase tamén 
### Ligazóns externas 
*
Secret Level

***Secret Level*** é unha serie de animación antolóxica creada por Tim Miller para Amazon Prime Video. Foi producida por Blur Studio con Amazon MGM Studios. O produtor executivo foi Dave Wilson, quen tamén foi director supervisor. Consta de quince historias ambientadas nos mundos de diferentes videoxogos. O elenco de voces está composto por Arnold Schwarzenegger, Patrick Schwarzenegger, Kevin Hart, Laura Bailey, Heaven Hart, Keanu Reeves, Gabriel Luna, Ariana Greenblatt, Adewale Akinnuoye-Agbaje, Michael Beach, Emily Swallow e Claudia Doumit.

A serie foi encargada por Amazon en agosto de 2024 e revelouse por primeira vez na Gamescom ese mes. Os seus primeiros oito episodios estreáronse en todo o mundo o 10 de decembro de 2024, sendo os sete episodios restantes o 17 de decembro de 2024. Recibiu críticas mixtas da crítica. O episodio *Pac-Man* serviu de promoción para o próximo xogo, *Shadow Labyrinth*. En decembro de 2024, a serie foi renovada para unha segunda tempada.

## Sinopse 
A serie consta de quince curtas animadas e independentes baseadas nos seguintes videoxogos e franquías:

## Notas
Keep On Smiling

***Keep On Smiling*** é o quinto álbum de estudio da banda norteirlandesa de indie rock Two Door Cinema Club, publicado o 2 de setembro de 2022 a través do selo Glassnote Records.

## Listaxe de cancións 
## Notas
Cien años de soledad (serie de televisión)

***Cien años de soledad*** é unha serie de televisión colombiana baseada na novela homónima de 1967 de Gabriel García Márquez. A serie conta con dezaseis episodios en Netflix, e os primeiros oito estreáronse o 11 de decembro de 2024. Dirixida por Alex García López e Laura Mora, a serie é producida por Dynamo e distribuída por Netflix. Está protagonizada por Claudio Cataño, Marco González, Leonardo Soto, Susana Morales, Ella Becerra, Carlos Suárez, Moreno Borja e Viña Machado.

## Sinopse 
Ao casar en contra da vontade dos seus pais, os curmáns José Arcadio Buendía (Marco Antonio González Ospina) e Úrsula Iguarán (Susana Morales Cañas) deixan atrás a súa vila e comezan unha longa viaxe na procura dun novo fogar. Acompañados por amigos e aventureiros, o seu periplo remata coa fundación dunha utópica vila á beira dun río de pedras prehistóricas que bautizan como Macondo. Varias xeracións da estirpe dos Buendía marcarán o devir desta vila mítica, atormentadas pola tolemia, os amores imposibles, unha guerra sanguenta e absurda, e o medo a unha terrible maldición que as condena, sen esperanza algunha, a cen anos de soidade.

## Personaxes 
* Marco Antonio González Ospina como José Arcadio Buendía na súa xuventude
** Diego Vásquez como José Arcadio Buendía na súa adultez
* Susana Morales Cañas como Úrsula Iguarán na súa xuventude
** Marleyda Soto como Úrsula Iguarán na súa adultez
* Edgar Vittorino como José Arcadio 
** Andrius Leonardo Soto como José Arcadio adolescente
** Thiago Padilla como José Arcadio na súa nenez
* Claudio Cataño como o coronel Aureliano Buendía.
** Santi Vásquez como Aureliano Buendía de mozo
** Jerónimo Echeverría Monsalve como Aureliano Buendía de neno
** Jerónimo Barón Lyentsova como Aureliano Buendía adolescente
* Loren Sofía Paz como Amaranta Buendía na súa adultez
** Luna Ruiz Jiménez como Amaranta Buendía na súa nenez
* Juan Eduardo Florido como Arcadio na súa nenez
* Janer Villarreal como Arcadio na súa adultez
* Nicole Montenegro Sánchez como Rebeca na súa nenez
* Laura Grueso "Akima" como Rebeca
* Moreno Borja como Melquiades
* Viña Machado como Pilar Ternera

## Notas
Everyone Who Pretended to Like Me Is Gone

***Everyone Who Pretended to Like Me Is Gone*** é o primeiro álbum de estudio da banda estadounidense de indie rock The Walkmen, publicado o 26 de marzo de 2002 a través do selo Startime International.

The Walkmen celebrou o lanzamento do disco cunha actuación no Knitting Factory o 6 de abril de 2002. O álbum recibiu críticas en xeral positivas, especialmente por parte da crítica independente. A canción "We've Been Had" apareceu en anuncios do coche Saturn Ion. A portada é un detalle dunha fotografía de Lewis W. Hine, chamada "Newsies at Skeeter's Branch, St. Louis, Missouri, 11:00 am, May 9, 1910".

## Listaxe de cancións 
## Notas
Pawn Shoppe Heart

***Pawn Shoppe Heart*** é o  álbum de estudio da banda estadounidense de garage rock revival The Von Bondies, publicado o 9 de marzo de 2004 a través do selo Sire Records, sendo a súa estrea cunha grande discográfica.

## Listaxe de cancións 
## Notas
Melodia (álbum)

***Melodia*** é o cuarto álbum de estudio da banda  de rock alternativo The Vines, publicado en Australia o 12 de xullo de 2008 a través do selo Ivy League Records. Nos Estados Unidos lanzouse o 22 de xullo a través da tenda de música Insound. O disco foi producido por Rob Schnapf e chegou ao número 12 das ARIA Charts australianas.

## Listaxe de cancións 
## Notas
Whirlpool

***Whirlpool*** é o primeiro álbum de estudio da banda inglesa de shoegaze Chapterhouse, publicado o 29 de abril de 1991 a través do selo Dedicated Records.

## Listaxe de cancións 
## Notas
Lenda da fonte de Ana Manana

miniatura|Ilustración representando unha moura, segundo unha intelixencia artificial.
Unha das lendas de mouras máis coñecidas a **lenda da fonte de Ana Manana**. Resulta que un *señor* de Castela encargoulle a un labrego de Ourense que volvía da seitura, levar un *queixo de catro esquinas* ata o pozo Meimón, no Miño. Nunha fonte que hai alí a carón do camiño que sobe de Castrelo de Miño a Ourense, entre unhas penas, tiña que chamar por tres veces por unha tal Ana Manana e darlle o queixo. Como premio, ela entregaríalle un tesouro que tiña alí agochado.

A condición que debía cumprir era gardar o segredo do queixo (especialmente coa súa muller) e entregarllo enteiro, pois doutro xeito podía sufrir unha desgraza. O home aceptou o traballo, colleu o queixo e o señor desapareceu sen saber como nin por onde. Seguiu o camiño de regreso, co queixo envolto nun pano e con moito coidado por se llo roubaran, pero antes de coller para o pozo Meimón desviouse e atallou á súa casa para ver á muller e os fillos, e deixar na casa o diñeiro que ganara en Castela. Pero tivo a mala sorte de que a muller axiña lle veu o paquete tan ben empaquetadiño e, por máis que el porfiou en que non tocara o paquete e en que non podía decirlle o que contiña, ela non parou. Cando subíu ó sobrado para gardar o diñeiro, ela aproveitou para abrir o paquete e, ó ver o queixo, rebandoulle un cornecho e volveuno a envolver sen que o home notase nada. 

O home baixou, colleu o paquete e, sen sospeitar nada, marchou a cumprir o encargo, pois xa lle tardaba recibir o premio que lle prometeran. Cando por fin chegou á fonte, chamou por Ana Manana e aparecéuselle unha muller, fermosa, fermosísima, vestida de branco, que lle preguntou de malos modos o que quería. El explicouse e deulle o paquete, ela abriuno e arrepúxose toda enrabechada, berrándolle polo que fixera: este queixo era o cabalo que lle mandaba o pai (o mouro) co que ela podería fuxir de alí, pero agora, por culpa da larpeira da muller, ó cabalo faltáballe unha pata, e por iso nin ela conseguiría nunca saír de alí nin el recibiría o tesouro prometido. Efectivamente, pousou o queixo no chan e transformouse nun cabalo branco pero só con tres patas. 

A falta doutra recompensa por levarlle o paquete, a moura deulle unha faixa de picote para a muller, para cando esta estivera para parir, excusándose por non terlle outra cousa que dar. E desapareceu ela e mais o cabalo coxo.

Resignado, e pensando na tunda que lle había dar á muller, o home volveu para casa pero, antes de chegar, quixo probar a faixa nunha sobreira no camiño, e menos mal que o fixo, porque de socato aquilo empezou a arder ata consumirse faixa e sobreira. E desde entón, a fonte do pozo Meimón coñécese como *fonte de Ana Manana*.

## Notas 
## Véxase tamén 
### Bibliografía 
* 
* 
* 
* 
*
Curro Sánchez

**Francisco José Sánchez Rodríguez**, máis coñecido como **Curro** ou **Curro Sánchez**, nado en La Palma del Condado (Huelva) o 3 de xaneiro de 1996, é un futbolista español que xoga como centrocampista ofensivo no Burgos, da Segunda División.

## Traxectoria 
Formouse como futbolista na canteira do Sevilla FC, no que ingresou en 2007, con 11 anos. Na tempada 2012/13 debutou co Sevilla Atlético na Segunda División B.

O 2 de decembro de 2015 debutou co primeiro equipo na Copa do Rei, saíndo de titular nunha vitoria por 0-3 ante a UD Logroñés. Catro meses e medio despois xogou o seu primeiro partido na Primeira División, substituíndo a José Antonio Reyes na segunda metade dun empate 1-1 na casa ante o Deportivo da Coruña.

O 16 de xullo de 2019 fichou polo Numancia, de Segunda. Marcou 13 ao longo da campaña, pero non puido evitar o descenso do equipo a Segunda B. En setembro de 2020 asinou un contrato por un ano coa Ponferradina. O 10 de xullo seguinte, aceptou un contrato de tres anos co Almería, co que logrou o ascenso a Primeira.

O 1 de setembro de 2022 rescindiu o seu contrato e dous días despois asinou co Burgos.

## Notas
Voda marabillosa

***Voda marabillosa*** (en ) é un filme de 2024 escrito e dirixido por Roger Kumble. Baséase na novela de 2013 de Jamie McGuire *A Beautiful Wedding*, e serve como secuela de *Beautiful Disaster* (2023). Estreouse nos cinemas a través do selo Fathom Events o 24 de xaneiro de 2024. Lanzouse nas plataformas dixitais con Vertical Entertainment o 13 de febreiro de 2024.

Estreouse en galego o 19 de decembro de 2024 en Amazon Prime Video.

## Personaxes 
* Dylan Sprouse como Travis Maddox
* Virginia Gardner como Abby Abernathy
* Austin North como Shepley Maddox 
* Libe Barer como America
* Rob Estes como Benny
* Steven Bauer como Sancho
* Kyle Richards como Vivian Hayes
* Alex Aiono como Miguel
* Emmanuel Kabongo como Buzz
* Declan Laird como Taylor Maddox
* Trevor Van Uden como Thomas Maddox
* Jack Hesketh como Trenton Maddox
* Micky Dartford como Tyler Maddox
* Neil Bishop como Parker Hayes

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
La Palma del Condado

**La Palma del Condado** é un concello español da provincia de Huelva, na comunidade autónoma de Andalucía.

## Demografía 
Segundo o INE, no ano 2024 tiña unha poboación de 10&nbsp;709 habitantes.

## Notas 
## Véxase tamén
Estevo I Sidarus

**Estevo I Sidarus**, nado o 22 de febreiro de 1904 no Cairo e finado o 23 de agosto de 1987, foi un relixioso lazarista católico copto, patriarca de Alexandría entre 1958 e 1986, e cardeal.
## Traxectoria 
Naceu o 22 de febreiro de 1904 no Cairo. O 2 de xullo de 1939 foi ordenado sacerdote da Congregación da Misión.

O 9 de agosto de 1947 foi nomeado bispo auxiliar de Alexandría e bispo titular de *Sais*. Recibiu a consagración episcopal o 25 de xaneiro de 1948 de mans do patriarca Marcos II, e tivo como co-consagradores ao bispo de Asiut Alexandros Scandar e ao bispo maronita do Cairo Pietro Dib.

O 10 de maio de 1958 foi nomeado patriarca de Alexandría. O 22 de febreiro de 1965 o papa Paulo VI creouno cardeal. Como patriarca, participou no Concilio Vaticano Segundo, e como cardeal nas eleccións papais de Xoán Paulo I e Xoán Paulo II. 

Retirouse o 24 de maio de 1986. Finou o 23 de agosto de 1987.
Benigno Puche Castro

**Benigno Puche Castro**, coñecido como **Puche**, nado en Chapela (Redondela) cara a 1895, foi un mariñeiro e sindicalista galego.

## Traxectoria 
Fogueiro veciño de Angorén. Presidente do sindicato Alianza Marinera de Chapela da CNT. Na folga xeral revolucionaria de 1934 realizou sabotaxes para cortar as liñas telefónicas con Vigo. Participou na asemblea do 3 de marzo de 1935 para a anexión de Chapela a Lavadores. Organizador de protestas e folgas. Co golpe de Estado do 18 de xullo de 1936 integróuse no comité de defensa da República e realizou accións para opoñerse ao golpe con Manuel Campelos Gómez. Fuxiu e estivo agochado no monte. O xuíz militar de Vigo reclamouno mediante requisitoria o 29 de outubro xunto con José Gómez López, Federico Sánchez López, Manuel Franco, Alejandro Marocas, Manuel Castro e Eugenio Rodríguez Cabaleiro. Volveu ser reclamado polo xuíz militar de Vigo o 3 de xaneiro de 1937. Despois pasou a Portugal onde estivo un tempo. Abríronlle expediente de responsabilidades políticas en xullo de 1937 con Juan Martínez Vila. Retornou clandestinamente a Galicia e instalouse en Vigo.

O 4 de agosto de 1938 foi localizado e detido nunha casa da rúa Abeleira Menéndez de Vigo onde se agochaba. Xulgado en Vigo por rebelión militar na causa 1372/38, foi condenado a cadea perpetua o 29 de outubro de 1938. Cumpriu condena na Prisión de Pontevedra, Prisión Provincial das Palmas, Sevilla e Sexta Agrupación de Colonias Penitenciarías Militarizadas de Dos Hermanas, de onde saíu en liberdade condicional en febreiro de 1944.
## Vida persoal 
Casou con Estrella González Broullón e foi pai de Salud, Manuel e Carmen Puche González.
## Notas
Doraemon e a fábrica de xoguetes

é o 18º filme animado de Doraemon. Estreouse nos cinemas do Xapón o 8 de marzo de 1997, e baséase no volume 17 do manga *Doraemon*.

Estreouse en lingua galega o 26 de outubro de 2005, e en liña o 10 de xaneiro de 2025 na plataforma do Xabarín Club.

## Personaxes 
## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Culpa túa

***Culpa túa*** (en ) é un filme español de 2024 dirixido por Domingo González baseándose na serie *Culpables* de Mercedes Ron. Está protagonizado por Nicole Wallace e Gabriel Guevara. É a continuación de *Culpa mía* (2023). Estreouse en Amazon Prime Video o 27 de decembro de 2024, con versión dobrada en galego.

## Sinopse 
A relación de Nick e Noah semella inquebrantable malia os intentos dos seus pais de separalos. Nick está disposto a fortalecer a súa relación con Noah e demostrar que xa non é o Nick que era: o que estaba na loita, as carreiras e as mozas. Nick comeza a traballar no bufete de avogados do seu pai xunto a unha atractiva colega, Sofía; e Noah vai á universidade, onde comparte piso con Briar, unha nena enigmática e divertida que agocha un escuro segredo detrás do seu sorriso.

## Personaxes 
* Nicole Wallace como Noah
* Gabriel Guevara como Nick
* Eva Ruiz como Jenna
* Goya Toledo como Anabel
* Jaime Ordóñez como Esteban

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Gael Alonso Moreno

**Gael Alonso Moreno**, nado o 22 de xullo de 2002 en Vigo, é un futbolista galego que xoga como defensa central no Celta Fortuna, o equipo filial do Celta de Vigo.

## Traxectoria
Gael Alonso chegou ao Celta en 2010 na categoría de Benxamíns, no primeiro ano que o equipo celeste competía nesa categoría. Após de pasar por todas as categorías, militou no que daquela era o terceiro filial sénior do equipo, o Celta C-Gran Peña, co que acadou o ascenso á Terceira Federación.
## Clubs 
20x20px *Actualizado co último partido disputado o .*

## Notas 
## Véxase tamén
### Outros artigos
* Gran Peña
* Celta Fortuna
### Ligazóns externas
* Entrevista a Gael Alonso en CeltaMedia en *Youtube*.
Os demos de barro

***Os demos de barro*** (en ) é un filme de animación de 2022 dirixido por Nuno Beato. Foi nomeado na categoría de mellor filme de animación nos Premios Goya de 2022.

Estreouse dobrado ao galego na plataforma dixital AGalega.

## Sinopse 
Rosa leva unha vida estrita, dedicada ao seu traballo. Pouco a pouco foise afastando do seu avó polo seu traballo. A morte do seu avó fará que cuestione as súas decisións. Rosa decide abandonar a cidade, e vai na procura de lugares e lembranzas da súa infancia, onde vivía preto do seu avó.

## Personaxes 
* Nuno Lopes como João
:Voz en galego: Monti Castiñeiras
* Victoria Guerra como Rosa
:Voz en galego: Isabel Naveira
* Ana Sofia Martins como Laura
:Voz en galego: Ledicia Sola
* Celso Bugallo como António
:Voz en galego: Celso Bugallo
* João Tempera como Hugo
:Voz en galego: Nacho Castaño
* António Durães como Marcelino
:Voz en galego: Luís Iglesia
* Martim Balsa como Chico
:Voz en galego: Consuelo Díaz Isorna

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Consequence

***Consequence*** (anteriormente ***Consequence of Sound***) é unha revista en liña independente con sede en Nova York que inclúe noticias, editoriais e críticas de música, películas e televisión. A revista fundouna en setembro de 2007 Alex Young, e tomou o seu nome da canción de Regina Spektor "Consequence of Sounds".

## Notas
Chupóns

***Chupóns*** (en ) é unha serie de televisión española de animación *slapstick*. A serie mostra a vida dun grupo de bonecos que vive na parte traseira dos coches. Chámanse *Chupóns* e son retortos e algo perversos, aínda que nada perigosos para o xénero humano. A serie é unha coprodución de Screen 21, Genoma Animation e Televisió de Catalunya. BRB Internacional distriúea a nivel mundial. Estreouse en Disney XD o 27 de febreiro de 2010 nos Estados Unidos

Estreouse en galego a través da plataforma dixital do Xabarín o 27 de decembro de 2024.

## Sinopse 
O protagonista, *Travis*, é unha peluche azul que habita na lúa traseira dun vehículo corrente e que ten como compañeiro de viaxe un pequeno e tranquilo can chamado *Constantine*. Xuntos vivirán moitas aventuras e experiencias mentres viaxan e mostran ao espectador un novo punto de vista: o que se ve a través dos cristais dun automóbil xunto cos seus veciños doutros vehículos, como Kawaii, Mc Speacker, os Irmáns Vandross e Panda-8.

## Premios 
* 3º Premio 3D Art Futura España 2009.
* Premio MIPCOM JR Kids’ Jury 2009 á mellor serie de animación de 7 a 10 anos.

## Notas 
## Véxase tamén 
### Outros artigos 
* Lista de series de televisión con versión en galego
* Lista de títulos con versión en galego nas plataformas de streaming
Lingua yidiny

A **lingua yidiny** (tamén soletreado **yidiɲ**, **yidiñ**, **jidinj**, **jidinʲ**, **yidinʸ**, **yidiń**) é unha lingua aborixe australiana, falada polo pobo yidinji do nordeste de Queensland. A área tradicional no que se falou a lingua inclúe as áreas de goberno locais de Cairns e Tablelands, así como en localidades como Cairns, Gordonvale, e o Mulgrave, e a parte do sur do Atherton Tableland incluíndo Atherton e Kairi. Segundo o censo de 2021 tiña 52 falantes.

## Clasificación 
O yidiny forma unha rama separada das linguas pama-nyunganas. Ás veces agrúpase co djabugay como yidinyic, pero Bowern (2011) conserva o djabugay no seu lugar tradicional dentro das linguas pama.

## Notas 
## Véxase tamén 
### Outros artigos 
* Linguas aborixes de Australia
* Lista de linguas aborixes de Australia
### Bibliografía 
*
*
*
Vundabar

**Vundabar** é unha banda estadounidense de indie rock procedente de Boston, Massachusetts. O grupo está formado por Brandon Hagen (voces, guitarra), Drew McDonald (batería, sintetizador), e Zack Abramo (baixo).

A banda leva publicados ata a data cinco álbums de estudio: *Antics* (2023), *Gawk* (2015), *Smell Smoke* (2018), *Either Light* (2020), *Devil for the Fire* (2022), e *Surgery And Pleasure* (2025).

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Constantines

**Constantines** é unha banda canadense de indie rock formada no ano 1999 en Guelph, Ontario. No presente o grupo está composto por Will Kidman (teclados, guitarra, percusión e coros), Steve Lambke (guitarra, teclados e voces), Doug MacGregor (batería), Bryan Webb (voces e guitarra), e Dallas Wehrle (baixo e coros). Ata a data Constantines leva publicados catro álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Perfil en Arts & Crafts Productions
Mark E. Smith

**Mark Edward Smith**, nado o 5 de marzo de 1957 e finado o 24 de xaneiro de 2018, foi un cantautor inglés. Foi o vocalista principal, letrista e único membro constante da banda de post-punk The Fall. Smith formou o grupo despois de ir ao concerto de xuño de 1976 dos Sex Pistols no Lesser Free Trade Hall de Manchester e foi o seu líder ata a súa morte. Durante os seus 42 anos de existencia, a formación de The Fall contou cuns 60 músicas, cos cales Smith publicou 32 álbums de estudio e numerosos sinxelos e EPs.

Smith tiña unha personalidade difícil e complexa e era un alcohólico de longa duración. Era coñecido polo seu enxeño mordaz e directo, evidente nas entrevistas, polo que foi moi demandado polos xornalistas musicais ao longo da súa carreira. Desconfiaba das trampas da fama e evitou en gran medida socializar con persoas asociadas á escena musical, incluídos outros membros de The Fall. O aspecto escuro e sardónico da súa personalidade adoita aparecer nas súas letras; el mofábase especialmente da xente da industria musical. O enfoque de Smith cra a música era pouco convencional e non tiña gran consideración pola musicalidade, afirmando que "o rock and roll nin sequera é música en realidade. É un maltrato dos instrumentos para superar os sentimentos".

The Fall son consideradas unha das bandas post-punk máis importantes e influentes dos anos 80, 90 e 2000. Aínda que era difícil traballar con Smith, era venerado por fans e críticos, e foi descrito como un "estraño tipo de tesouro nacional de antimateria".

## Notas 
## Bibliografía 
*
Meat Wave

**Meat Wave** é unha banda estadounidense de punk rock procedente de Chicago, Illinois. A súa música foi descrita como "post-algo", melancólica e agresiva. Ata a data o grupo leva publicados catro álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp do grupo
Rendez-Vous

**Rendez-Vous** é unha banda francesa de post-punk formada en París no ano 2012 por Francis Mallari e Elliot Bethault, aos que pouco despois se uniron Maxime Gendre e Simon Dubourg. Ata a data levan publicados dous EPs e dous álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp do grupo
Dehd

**Dehd** é unha banda estadounidense de indie rock formada en Chicago, Illinois no ano 2015. O grupo está composto por Emily Kempf (baixo e voces), Jason Balla (guitarra e voces), e Eric McGrady (batería).

## Historia 
A banda formouse en 2015 inicialmente como un proxecto paralelo entre Jason Balla, de Dream Eagles, e Emily Kempf, de Heavy Dreams. O proxecto tiña nome combinado de Dream Eagles Heavy Dreams, pero foi abreviado rapidamente a Dehd. En 2016 Dehd lanzou un álbum autotitulado de nove temas a través do selo Maximum Pelt. A este seguiulle o EP de seis cancións *Fire of Love* en 2017, desta vez a través de Infinity Cat Recordings. Dehd xirou polos Países Baixos, Alemaña, Reino Unido e Francia en outubro dese ano como abreconcertos de Twin Peaks, tamén de Chicago.

*Flower of Devotion* publicouse en xullo de 2020 tras atrasarse o seu lanzamento, pervisto inicialmente para a primavera, por mor da pandemia de COVID-19. O álbum recibiu unha ampla aclamación da crítica, e Pitchfork concedeu ao lanzamento a designación de "mellor música nova". 

O 14 de febreiro de 2022, Dehd released un novo sinxelo titulado "Bad Love" coincidindo co anuncio do seu cuarto álbum, Blue Skies, desta vez lanzado da man de Fat Possum Records no mes de maio.

En xaneiro a banda anunciou o seu quinto disco de estudio, *Poetry*, e unha xira polos Estados Unidos, e ese mesmo día publicou o seu primeiro sinxelo, “Mood Ring”. O álbum sería publicado o 10 de maio dese ano novamente a través de Fat Possum. 

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Audi na Fórmula 1

O fabricante de automóbiles alemán Audi competirá como equipo de Fórmula 1 e fabricante de unidades de potencia a partir da tempada de . O **Audi F1 Team** formarase mediante a adquisición de Sauber, con motores desenvolvidos por **Audi Formula Racing GmbH**. Adam Baker é o director executivo de Audi Formula Racing GmbH.

## Antecedentes 
Audi anunciou en agosto de 2022 que entraría no campionato como fabricante de motores en . En outubro, Audi confirmou a súa asociación con Sauber Motorsport para o ano 2026, adquirindo unha participación na empresa para que a marca alemá entrase na competición cambiando o nome do equipo e subministración de motores. Neel Jani traballa como piloto do simulador do equipo.

En 2025, Nico Hülkenberg e Gabriel Bortoleto uniranse ao equipo de Sauber, Stake F1 Team Kick Sauber, con contratos multianuais separados que os farán competir para Audi en 2026.

En novembro de 2024, a Qatar Investment Authority comprou unha participación minoritaria no equipo.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
;Referencias

## Véxase tamén
### Bibliografía
### Outros artigos
### Ligazóns externas
*Audi MediaCenter - Audi Formula 1 Project
Fuente el Olmo de Fuentidueña

**Fuente el Olmo de Fuentidueña** é un concello español da provincia de Segovia, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 395 habitantes.

## Notas 
## Véxase tamén
Citizen

**Citizen** é unha banda estadounidense de rock do sueste de Míchigan e noroeste de Ohio formada no ano 2009. No presente o grupo está composto por Mat Kerekes (voces), os irmáns Nick (guitarra solista) e Eric Hamm (baixo), Mason Mercer (guitarra rítmica), e Ben Russin (batería). A banda fichou polo selo Run for Cover Records e publicou cinco álbums de estudio ata a data: *Youth* (2013), *Everybody Is Going to Heaven* (2015), *As You Please* (2017), *Life in Your Glass World* (2021), e *Calling the Dogs* (2023). Considerada como parte da cuarta onda do emo, Pitchfork describiu a Citizen como "unha banda coa que os seus fans poden crecer en lugar de afastarse dela".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
TV Priest

**TV Priest** é unha banda inglesa de rock formada en Londres no ano 2019. O grupo está composto por Charlie Drinkwater (voces), Nic Bueth (baixo e teclados), Alex Sprogis (guitarra), e Ed Kelland (batería). Ata a data leva publicados dous álbums de estudio, *Uppers* (2022) e *My Other People* (2022), ámbolos dous lanzados polo selo estadounidense Sub Pop Records.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Pedro the Lion

**Pedro the Lion** é unha banda estadounidense de indie rock procedente de Seattle, Washington. David Bazan formouna no ano 1995 e representa a súa principal forza creativa, axudado por músicos colaboradores que rotan con frecuencia. En 2006 Pedro the Lion disolveuse cando Bazan comezou a actuar en solitario co seu propio nome. A finais de 2017 Bazan reformou a banda e volveu actuar co nome de Pedro the Lion. Dende a súa formación o grupo publicou sete álbums de estudio e cinco EPs e é coñecido polas súas letras narrativas en primeira persoa.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Martín Conde Gómez

**Martín Conde Gómez**, nado en Ourense o 25 de marzo de 2003, tamén coñecido como **Tincho**, é un futbolista galego. Na tempada 2024-25 xoga como lateral esquerdo no Celta Fortuna, o filial do Real Club Celta de Vigo.

## Traxectoria
Martín Conde comezou a xogar ao fútbol aos cinco anos, cando o seu pai o inscribiu nas filas da Escola Pavillón de Ourense. Con once anos, no seu segundo ano na categoría de alevíns, recalou nas categorías inferiores do Celta.

Após de pasar por todas as categorías inferiores do Celta, debutou co Celta Fortuna o 28 de agosto de 2022 á idade de 19 anos na terceira categoría do fútbol español, a Primeira Federación, nunha derrota por 1 a 2 fronte á UD Sanse.
## Clubs 
20x20px *Actualizado co último partido disputado o .*

## Notas
## Véxase tamén
### Outros artigos
* Claudio Giráldez
* Ourense CF
### Ligazóns externas
* Entrevista a Tincho, lateral do Celta B en Celta Media, a canle celtista en *Youtube*.
Cairns

**Cairns** (en ) é unha cidade da rexión de Cairns, no estado australiano de Queensland. Atópase na costa tropical do noroeste do extremo norte de Queensland. Segundo o censo de 2021, Cairns tiña unha poboación de 153&nbsp;181 habitantes.

## Historia 
A cidade foi fundada en 1876 e recibiu o nome por Sir William Wellington Cairns, tralo descubrimento de ouro no río Hodgkinson. Durante a segunda guerra mundial a cidade converteuse nun escenario para as Forzas Aliadas na batalla do mar do Coral. A finais do século XX Cairns converteuse nun centro de turismo internacional. A principios do século XXI, converteuse nunha importante cidade rexional.

## Economía 
A economía de Cairns baséase principalmente no turismo, a saúde e a educación, xunto cunha importante capacidade nas industrias da aviación, mariña e defensa. A cidade tiña un produto rexional bruto duns 11&nbsp;400 millóns de dólares en 2023. Cairns está comunicada polo aeroporto internacional de Cairns, o sétimo aeroporto máis transitado de Australia. Tamén ten unha importante industria de cruceiros que dá servizo aos mercados domésticos e internacionais, con terminais no porto marítimo de Cairns e no complexo Cairns Wharf.

## Turismo 
Cairns é un importante destino turístico, con acceso a dous sitios Patrimonio da Humanidade da UNESCO; a selva tropical de Daintree como parte dos trópicos húmidos de Queensland, e a Gran Barreira de Coral, unha das sete marabillas naturais do mundo.

## Notas
The Irish Times

***The Irish Times*** é un diario irlandés, publicado en *formato stándar* ou *grande formato* (en inglés *broadsheet*). Foi fundado en 1859 e o seu actual editor é Ruadhan Mac Cormaic que substituíu a Paul O'Neill en 2022. O xornal é considerado o máis influente de Irlanda.

## Historia 
*The Irish Times* foi fundado polo comandante Lawrence E. Knox, e a súa primeira edición publicouse o 29 de marzo de 1859. A partir de entón, saíu unha nova edición todos os martes, xoves e sábados, até o 8 de xuño dese mes, que pasou a ser diaria.

Após a morte de Knox en 1873, o xornal foi comprado pola familia Arnott, que o controlou durante uns 50 anos. En 1974, pasou a formar parte dunha compañía fiduciaria: a *Irish Times Trust*.

### Lingua 
*The Irish Times* é publicado principalmente en lingua inglesa, pero ocasionalmente inclúe artigos ou seccións en gaélico irlandés, en particular contidos sobre temas culturais ou de relevancia nacional irlandesa. O uso do gaélico é parte do esforzo para promover e preservar a lingua, unha das dúas linguas oficiais do país xunto co inglés.

## Editores 
# George Ferdinand Shaw (1859)
# Rev. George Bomford Wheeler (1859–1877)
# James Scott (1877–1899)
# William Algernon Locker (1901–1907)
# John Edward Healy (1907–1934)
# R. M. "Bertie" Smyllie (1934–1954)
# Alec Newman (1954–1961)
# Alan Montgomery (1961–1963)
# Douglas Gageby (1963–1974 e 1977–1986)
# Fergus Pyle (1974–1977)
# Conor Brady (1986–2002)
# Geraldine Kennedy (2002–2011)
# Kevin O'Sullivan (2011–2017)
# Paul O'Neill (2017–2022)
# Ruadhan Mac Cormaic (2022–presente)

## Notas 
## Véxase tamén 
### Outros artigos 
* Medios de comunicación de masas
* Prensa escrita
The Dirty Nil

**The Dirty Nil** é unha banda canadense de rock formada en Hamilton, Ontario no ano 2006, que gañou o  Juno Award a Banda Revelación do Ano na edición de 2017. O grupo está composto polo vocalista e guitarrista Luke Bentham, o batería Kyle Fisher, e o baixista Sam Tomlinson.

## Historia 
Os membros da banda comezaron a tocar xuntos no instituto e formaron The Dirty Nil en 2006. Publicaron o seu sinxelo de estrea, "Fuckin' Up Young", en 2011, 

The Dirty Nil lanzou o seu segundo álbum de estudio, *Master Volume*, o 14 de setembro de 2018 no vamente a través de Dine Alone, precedido polo sinxelo "Bathed in Light". En agosto de 2020 a banda anunciou un novo traballo titulado *Fuck Art*, que sería lanzado o i de xaneiro de 2021.

En 2023 o grupo lanzou o seu cuarto álbum de estudio, *Free Rein to Passions*, which *Kerrang!* que segundo a crítica Aliya Chaudhry de *Kerrang!* "logra un equilibrio entre bromear e ser vulnerable".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Ian Nepomniachtchi

**Ian Alexandrovich Nepomniachtchi** (ruso: Ян Алекса́ндрович Непо́мнящий, romanizado: *Yan Aleksandrovich Nepomnyashchiy*) Gran Mestre de xadrez ruso, campión mundial de xadrez Blitz (compartido con Magnus Carlsen). É un dos poucos xogadores que gañou dous Torneos de Candidatos. Actualmente é o xogador de xadrez activo con mellor clasificación de Rusia.

Nepomniachtchi gañou a Superfinal rusa en 2010 e en 2020 e os títulos europeos individuais en 2010. Tamén gañou o Tal Memorial 2016 e os eventos Aeroflot Open de 2008 e 2015. Gañou o Campionato do Mundo de Xadrez por Equipos como membro da selección rusa en Antalya (2013) e Astana (2019). Nepomniachtchi gañou o Campionato de Europa de Xadrez por Equipos de 2015 en Reiquiavik co equipo ruso. En outubro de 2016, Nepomniachtchi ocupaba o cuarto lugar do mundo tanto en xadrez rápido como en blitz. Gañou cinco medallas individuais (tres de prata, dúas de bronce) no Campionato do Mundo de Rápido e unha de prata no Campionato Mundial de Blitz de 2014, antes de gañar o Campionato do Mundo de Blitz de 2024 xunto con Magnus Carlsen cando o marcador na final estaba empatado a 3,5:3,5 despois de 7 partidas. En outubro de 2022, gañou unha medalla de prata no Campionato Mundial de Xadrez Aleatorio FIDE 2022.

En decembro de 2019, clasificouse para o Torneo de Candidatos 2020 - 2021 ao quedar segundo no Gran Premio FIDE 2019. Gañou o torneo de Candidatos da FIDE de 2021 cunha rolda de sobra, o que o clasificou como retador no Campionato Mundial de Xadrez 2021 polo título do campionato mundial, pero perdeu ante o campión defensor Magnus Carlsen. En xullo de 2022, gañou o Torneo de Candidatos da FIDE de 2022 cunha rolda de sobra, gañando así dous torneos de candidatos seguidos e clasificándoo de novo para xogar no Campionato do Mundo de Xadrez de 2023. Ademais, obtivo a puntuación máis alta en calquera torneo de candidatos dende que se introduciu o formato moderno en 2013. Porén, volveu perder o seu desafío polo título do Campionato do Mundo de Xadrez tras perder ante Ding Liren en 2023 durante o cuarto xogo de desempates.

## Notas
Zechs Marquise

**Zechs Marquise** foi unha banda estadounidense de rock psicodélico formada en El Paso, Texas en 2003. O grupo está composto por tres irmáns de Omar Rodríguez-López, Marcel (batería e teclados), Marfred (baixo) e Rikardo (teclados), e polos guitarristas Marcos Smith e Matthew Wilkson. Ata a data Zechs Marquise leva publicados dous álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp do grupo
Travis Barker

**Travis Landon Barker**, nado o 14 de novembro de 1975, é un músico estadounidense coñecido por ser o batería da banda de pop punk Blink-182. Barker colaborou con artistas de hip hop, é membro do grupo de rap rock Transplants, co-fundador da banda de rock +44, e tamén tocou en Box Car Racer, Antemasque e Goldfinger. Barker colaborou frecuentemente co falecido DJ AM, co cal formou o dúo TRV$DJAM. Debido á súa sona, *Rolling Stone* referiuse a el como "o primeiro batería superestrela do punk", así como un dos 100 mellores baterías de todos os tempos.

## Notas
Matemática computacional

A **matemática computacional** é o estudo da interacción entre as matemáticas e os cálculos feitos por un ordenador. 

Unha grande parte das matemáticas computacionais consiste aproximadamente en utilizar as matemáticas para permitir e mellorar a computación informática en áreas da ciencia e da enxeñaría onde as matemáticas son útiles. Isto implica, en particular, deseño de algoritmos, complexidade computacional, métodos numéricos e álxebra informática.

A matemática computacional refírese tamén ao uso dos ordenadores para as propias matemáticas. Isto inclúe a experimentación matemática para estabelecer conxecturas (particularmente na teoría de números), o uso de ordenadores para demostrar teoremas (por exemplo, o teorema das catro cores) e o deseño e uso de asistentes de probas.

## Áreas da matemática computacional 
A matemática computacional xurdiu como parte distinta das matemáticas aplicadas a principios da década de 1950. Actualmente, as matemáticas computacionais poden referirse ou incluír:

* Computación científica, tamén coñecida como  enxeñería computacional.
* Resolver problemas matemáticos mediante simulación por ordenador en oposición aos métodos tradicionais de enxeñería.
* Métodos numéricos utilizados na computación científica, por exemplo, álxebra linear numérica e solución numérica de ecuacións en derivadas parciais.
* Métodos estocásticos, como os métodos de Monte Carlo e outras representacións da incerteza na computación científica.
* As matemáticas da computación científica,   en particular a análise numérica, a teoría dos métodos numéricos.
* Complexidade computacional.
* Álxebra informática e sistemas alxébricos computacionais (CAS), como por exemplo Maxima.
* Investigación asistida por ordenador en varias áreas das matemáticas, como a lóxica (proba automática de teoremas), matemáticas discretas, combinatoria, teoría de números e topoloxía alxébrica computacional.
* Criptografía e seguridade informática, que implican, en particular, investigacións sobre probas de primalidade, factorización, curvas elípticas e matemáticas da cadea de bloques.
* Lingüística computacional, o uso de técnicas matemáticas e informáticas nas linguaxes naturais.

## Xornais 
As revistas que publican contribucións de matemática computacional inclúen

* *ACM Transactions on Mathematical Software*
* *Mathematics of Computation*
* *SIAM Journal on Scientific Computing*
* *SIAM Journal on Numerical Analysis*

## Notas 
## Véxase tamén 
### Bibliografía 
### Outros artigos 
* Sistema alxébrico computacional.
### Ligazóns externas 
* Foundations of Computational Mathematics, organización sen fins lucrativos
* International Journal of Computer Discovered Mathematics
Antemasque (álbum)

***Antemasque*** é o único álbum de estudio da banda estadounidense de rock alternativo Antemasque, publicado o 1 de xullo de 2014 a través do selo Nadie.

## Listaxe de cancións 
## Notas
Sistema alxébrico computacional

Un **sistema alxébrico computacional** ( ) é un programa informático que facilita os cálculos en matemáticas simbólicas. Normalmente, os sistemas dispoñibles comercialmente inclúen:

* precisión aritmética arbitraria (bignum), que permite, por exemplo, a avaliación de pi a 10.000 díxitos
* motor de manipulación simbólica, para simplificar expresións alxébricas, para diferenciar e integrar funcións e resolver ecuacións
* facilidades gráficas, para producir gráficos de funcións, normalmente en dúas ou tres dimensións
* un subsistema de álxebra linear, para permitir o cálculo matricial e a resolución de sistemas de ecuacións lineares
* unha linguaxe de programación de alto nivel, que permite aos usuarios implementar os seus propios algoritmos
* un sistema de composición para expresións matemáticas

A álxebra computacional ou computación alxébrica é o nome da tecnoloxía para manipular fórmulas matemáticas mediante ordenadores dixitais. A álxebra computacional, tamén coñecida polo termo computación simbólica, tamén se pode definir como unha computación con símbolos que representan obxectos matemáticos.

## Lista de sistemas alxébricos informáticos 
* Uso xenérico
** Comercial
*** 
*** Derive
*** DoCon
*** Maple
*** Mathematica
*** MuMATH
*** MuPAD
*** Reduce
*** MathCad
*** MATLAB - Symbolic Math Toolbox 
** Software gratuíto
*** Axiom
*** Eigenmath
*** GiNaC
*** Macsyma
*** Maxima
*** Advanced Trigonometry Calculator
*** 
*** Yacas
*** dcas
* xeometria alxébrica, computacións polinomiais:
** Macaulay
** SINGULAR
* Teoría de grafos
** VEGA
* álxebra, teoría de grupos
** GAP
** Magma
* Teoría numérica:
** PARI-GP gratuíto
* calculadoras con sistemas alxébricos
** TI-89 (baseado en tecnoloxía Derive)
** TI-92 (baseado en tecnoloxía Derive)
** HP 49G+
** HP Prime+ bibliotecas de computación alxébrica
** SymbolicC++
## Notas 
## Véxase tamén 
### Bibliografía 
### Outros artigos 
* Maxima.
* Maple.
### Ligazóns externas 
* Richard J. Fateman. "Essays in algebraic simplification". Technical report MIT-LCS-TR-095, 1972. *. At the MIT LCS web site: http://www.lcs.mit.edu/publications/specpub.php?id=663)*
Pablo González Meixús

**Pablo González Meixús**, nado en Pontevedra o 21 de maio de 2003, tamén coñecido como **Pablo Meixús**, é un futbolista galego. Na tempada 2024-25 xoga como defensa no Celta Fortuna, o filial do Real Club Celta de Vigo.

## Traxectoria
Pablo Meixús vinculouse desde os 9 anos coas categorías inferiores do Celta de Vigo. Ao finalizar a súa etapa no Celta Xuvenil, con 19 anos, na tempada 2022-23 fichou polo Bergantiños FC, que daquela militaba na Segunda Federación. Un ano despois, na tempada 2023-24 regresou ás filas celestes, desta vez no que por aquel entón era o terceiro filial do Celta, o Celta C-Gran Peña. Na seguinte tempada, a 2024-25, ascendeu ao segundo filial celeste, o Celta Fortuna que militaba en Primeira Federación.

## Clubs 
20x20px *Actualizado co último partido disputado o .*

## Notas
## Véxase tamén
### Outros artigos
* Claudio Giráldez
* Bergantiños FC
### Ligazóns externas
* Entrevista a Meixús, defensa do Celta B en Celta Media, a canle celtista en *Youtube*.
Achtsam Morden

***Achtsam Morden*** é unha serie de televisión alemá de comedia e suspense estreada en Netflix o 31 de outubro de 2024. Baséase na novela de Karsten Dusse e recibiu valoracións polo xeral positivas. En decembro de 2024, Netflix confirmou a renovación da serie para unha segunda tempada.

## Sinopse 
Björn Diemel é un avogado que traballa nun bufete do que non ten perspectivas de converterse en socio, porque ten que servir ao xefe da mafia Dragan Sergowicz. O seu traballo deixa pouco tempo á súa muller Katharina e á súa filla pequena Emily. Para salvar o seu matrimonio e polo ben do seu fillo, Katharina pídelle que vexa o terapeuta Joschka Breitner. A través do exercicio de atención plena, Björn aprende a lograr un mellor equilibrio entre a vida laboral e a vida familiar.

Desafortunadamente, o seu cliente Dragan Sergowicz métese en serios problemas e arrastra a Björn con el. Agora, Björn está a usar as súas novas ferramentas para resolver os seus problemas dun xeito que non se ensina na facultade de dereito.

## Personaxes 
* Tom Schilling como Björn Diemel
* Emily Cox como Katharina Diemel
* Peter Jordan como Joschka Breitner
* Sascha Alexander Geršak como Dragan Sergowicz
* Pamuk Pilavci como Emily Diemel
* Amer El-Erwadi como Murat
* Murathan Muslu como Sascha
* Marc Hosemann como Toni
* Britta Hammelstein como Nicole Eckmann
* Michael Ihnow como xuíz

## Acollida 
A tempada 1 alcanzou o número 1 dos 10 programas máis importantes de Netflix nunha lingua distinta ao inglés na semana seguinte ao seu lanzamento. Mantívose durante tres semanas no Top 10 global.

O 18 de decembro de 2024 Netflix confirmou a tempada 2.

## Notas
Signo (matemáticas)

En álxebra o **signo** é unha propiedade que expresa a orde dun número real en relación ao cero.

Un número real *x* dise que ten un signo **máis** ou que é *positivo* se a relación *x* se mantén > 0; en cambio dicimos que *x* ten un signo **menos** ou que é *negativo* cando *x* é igual +&nbsp;*b*
: *a*&nbsp;-&nbsp;*b*,

ou para distinguir os límites esquerdo e dereito dunha función nun punto de acumulación

: \lim_{x \to x_0^{\color{red}+}}f\left(x\right)
: \lim_{x \to x_0^{\color{red}-}}f\left(x\right).

Nestes casos o uso de símbolos matemáticos non está ligado ao signo dun número. Falamos aquí *dun signo* no sentido común de *símbolo* ou *carácter tipográfico*.

O símbolo **±** (*máis ou menos*) nas expresións matemáticas indica que dous valores de signo oposto son válidos.

## Signo dunha función 
O concepto de signo esténdese naturalmente ao ámbito das funcións. O signo dunha función *f* nun intervalo *I* é, por definición, o común a todos os valores que a función toma no intervalo.

: *f* > 0 ⇔ *f*(*x*) > 0, *f* < 0 ⇔ *f*(*x*) < 0 ∀*x* ∈ *I.*

Na análise matemática, estudar o signo dunha función é particularmente útil para trazar a súa gráfica.

Se *f*(*x*) é unha función continua nun intervalo dado, os valores de *x* para os que *f*(*x*) muda de signo son as abscisas dos puntos nos que a gráfica da función corta o eixo *x* e, polo tanto, as solucións de ecuación *f*(*x*) = 0.

Pódense obter máis indicacións sobre o comportamento dunha función continua estudando o signo da súa derivada, cando esta exista. Da definición matemática de monotonicidade pódese deducir que unha función continua e diferenciábel nun intervalo é estritamente crecente só se a súa derivada é positiva; a función é en cambio estritamente decrecente nos intervalos nos que a súa derivada é negativa.

## Aplicacións prácticas 
Para algunhas aplicacións prácticas relacionadas coa física é interesante coñecer o signo dunha cantidade aínda que non se coñeza o valor exacto: tendo en conta, por exemplo, que as cargas eléctricas do mesmo signo se repelen e as cargas de signo oposto se atraen, daquela é posíbel en determinados casos predicir o comportamento dun sistema sen medir as súas características relevantes.

## Notas 
## Véxase tamén 
### Bibliografía 
### Outros artigos 
* Funcións chan e teito.
* Función